Coronavirus în România. Aproape 700 de noi cazuri de COVID-19 în ultima zi.
Alte 699 de cazuri noi de COVID-19 au fost raportate în ultimele 24 de ore. De la debutul pandemiei în România au fost raportate 1.097.452 de cazuri. În ultima zi au fost înregistrate 11 decese.
Până astăzi, 30 august, pe teritoriul României au fost confirmate 1.097.452 de cazuri de persoane infectate cu noul coronavirus (COVID – 19).1.054.417 pacienți au fost declarați vindecați. În urma testelor efectuate la nivel național, față de ultima raportare, au fost înregistrate 699 de cazuri noi de persoane infectate cu SARS – CoV – 2 (COVID – 19), acestea fiind cazuri care nu au mai avut anterior un test pozitiv.Ieri, 29 august, au fost înregistrate 868 de cazuri noi de persoane infectate cu SARS-CoV-2. Până astăzi, au decedat 34.539 de persoane diagnosticate cu infecție cu SARS – CoV – 2.În intervalul 29.08.2021 (10:00) – 30.08.2021 (10:00) au fost raportate de către INSP 11 decese (4 bărbați și 7 femei), ale unor pacienți infectați cu noul coronavirus, internați în spitalele din Bihor, Botoșani, Buzău, Călărași, Dâmbovița, Dolj, Mehedinți, Neamț, Vaslui și din municipiul București. Unul dintre pacienții decedați, raportat de DSP Mehedinți, s-a infectat în Anglia. Dintre cele 11 decese, 1 a fost înregistrat la categoria de vârstă 40-49 de ani, 2 la categoria 50-59 ani, 2 la categoria de vârstă 60-69 ani, 3 la categoria de vârstă 70-79 ani și 3 la categoria de vârstă peste 80 ani. Toate decesele înregistrate sunt ale unor pacienți care au prezentat comorbidități. Nu au fost raportate decese anterioare intervalului de referință.În unitățile sanitare de profil, numărul total de persoane internate cu COVID-19 este de 2.131. Dintre acestea, 280 sunt internate la ATI. Până la această dată, la nivel național, au fost prelucrate 9.074.747 de teste RT-PCR și 2.374.480 de teste rapide antigenice. În ultimele 24 de ore au fost efectuate 4.902 teste RT-PCR (2.075 în baza definiției de caz și a protocolului medical și 2.827 la cerere) și 11.179 de teste rapide antigenice.Pe teritoriul României, 6.989 de persoane confirmate cu infecție cu noul coronavirus sunt în izolare la domiciliu, iar 2.115 persoane se află în izolare instituționalizată. De asemenea, 52.309 persoane se află în carantină la domiciliu, iar în carantină instituționalizată se află 45 de persoane.